**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Papildināt likuma II sadaļu ar 204.21  un 204.22 pantu šādā redakcijā:

“**204.21 pants. Piekļuves neierobežošana Latvijas Republikā nelicencēta interaktīvo azartspēļu vai interaktīvo izložu organizētāja domēnam vai interneta protokolam (IP)**

Par piekļuves neierobežošanu Latvijas Republikā nelicencēta interaktīvo azartspēļu un interaktīvo izložu organizētāja domēnam vai interneta protokolam (IP) –

uzliek naudas sodu elektronisko sakaru komersantam līdz četrpadsmit tūkstoš *euro.*

**204.22 pants. Personas dalība Latvijas Republikā nelicencētās interaktīvajās azartspēlēs vai interaktīvajās izlozēs**

Par dalību interaktīvajās azartspēles vai interaktīvajās izlozēs, kas Latvijas Republikā tiek organizētas bez Izložu un azartspēļu uzraudzības inspekcijas izsniegtās attiecīgās licences –

uzliek naudas sodu fiziskajai personai no septiņdesmit līdz trīssimt piecdesmit *euro.* ”

1. Aizstāt 236.8 panta pirmajā daļā skaitļus un vārdu “204.5 un 204.12” ar skaitļiem un vārdu “204.5, 204.12, 204.21 un 204.22”.

Likums stājas spēkā nākamajā dienā pēc tā izsludināšanas.

Finanšu ministrs J.Reirs